**Oulun asemakeskus** on Ouluun rautatieaseman alueelle suunniteltu matka- ja kauppakeskus. Keskuksen rakentamisen piti alkaa vuosina 2008–2009, mutta rakentamisen aloitus on viivästynyt.

Alueen asemakaava ja kansalaiskeskustelu
----------------------------------------

Kivikukko Oulun rautatieaseman alueella.
Uutta asemakaavaa 3,2 hehtaarin kokoiselle alueelle haki maanomistaja VR-kiinteistöt. Kaupunki kaavoitti alueelle kaikkiaan runsaat 20 000 kerrosneliötä, joista varsinaista liikennepalvelujen tilaa on noin kahdeksan prosenttia, loput yrityksille myytävää liike- ja toimistotilaa. Kerroksia kauppakeskukseen tulee kahdesta kuuteen. Alue oli Oulussa ensimmäinen kaavoitushanke jossa kaavan suunnitteluvaiheessa käytettiin hyväksi 3D-virtuaalimallia.

Ympäristöministeriö, VR-Yhtymä Oy, Museovirasto, Ratahallintokeskus, Valtion kiinteistölaitos ja Metsäntutkimuslaitos olivat vuonna 1998 tehneet menettelytapasopimuksen valtakunnallisesti merkittävien rautatie- ja asema-alueiden suojelusta, jossa Oulun asemanseudulta säilytettävän arvoisiksi listattiin ainoastaan asemarakennus ja entinen asemaravintolarakennus. Kaava noudatti tätä sopimusta, vaikka asemakaavaa varten laaditun rakennushistoria selvityksessä lähes kaikki alueen rakennukset todettiin yhtä arvokkaiksi. Oulun asema-alueella on kymmenkunta rakennusta, joista vanhimmat ovat 1800-luvulta.

Kaavaluonnos sai aikaan runsaasti keskustelua oululaisessa mediassa. Keskustelussa nousi päällimmäisiksi asioiksi vanhojen rakennusten suojelu ja kaavamuutos alueen suppea tarkastelu. Purettavien rakennusten, erityisesti sodanaikaisen sirpalesuojatun vara-aseman, kivikukon, ja punatiilisen VR:n entisen toimistorakennuksen säilytystarpeesta keskusteltiin vilkkaasti. Lisäksi keskustelussa nousi esille rautatie- linja-autoasemien välisen yhteyden parantaminen: hanke ei toteuta pitkään vireillä ollutta ajatusta yhdistää rautatieaseman ja viereisen linja-autoaseman toimintoja saman katon alle.. Laajentamalla kaavamuutosaluetta radan toiselle puolelle oltaisiin voitu samalla ratkaista sekä joukkoliikenteen ongelmia että säilyttää aseman vanhat rakennukset.

Kaupunginvaltuusto vahvisti asemakaavan elokuussa 2005. Korkein hallinto-oikeus hylkäsi kaavasta tehdyt valitukset kesäkuussa 2007.*lähde tarkemmin?* Muotovirheen vuoksi Pohjois-Pohjanmaan ympäristökeskus joutuu kuitenkin käsittelemään asemanseudun suojeluesityksen uudestaan: mikäli lausunto on suojelulle kielteinen hanke toteutuu, mikäli kielteinen, on koko asemakaava suunniteltava uudestaan.

Kauppakeskus
------------

Kauppakeskukseen sijoitetaan VR:n henkilöliikennepalveluiden lisäksi runsaasti kaupallista tilaa: erikoistavarakaupan liiketilaa, päivittäistavarakauppa, ravintoloita, hotelli ja toimistotilaa. Hanke on suunnitteluasteella ainakin vuoteen 2008. Hankkeesta on teetetty erilaisia visualisointeja ja virtuaalimalleja.

Lähteet
-------

* Oulun matkakeskus  2007. Jääskeläinen Consulting, Palmberg-Rakennus Oy.  Arkistoitu 27.9.2007. Viitattu 12.8.2007.
* Liisa Laine: Asemanseudun suojelu taas esille.  *Kaleva*, 24.3.2007. Artikkelin verkkoversio.  (Arkistoitu – Internet Archive).
* Liisa Laine: Matkakeskuskaava nyt lainvoimainen.  *Kaleva*, 19.6.2007. Artikkelin verkkoversio.  (Arkistoitu – Internet Archive)
* Ajankohtaista: Oulun Matkakeskus  2007. Palmberg-Rakennus Oy.  Arkistoitu 13.8.2007. Viitattu 12.8.2007.
* Pohjois-Pohjanmaan ympäristökeskus ei käytä puuttumiskeinoja Oulun matkakeskuksen asemakaava-asiassa.  26.9.2005. Valtion ympäristöhallinto/ Pohjois-Pohjanmaan ympäristökeskus. Viitattu 12.8.2007.
* KHO hylkäsi Oulun matkakeskuksen kaavavalitukset  19.6.2007. Rakennuslehti. Viitattu 12.8.2007.
* Oulun matkakeskus rakentuu ensin virtuaalimuodossa.  *Vianova news*, 2005, nro huhtikuu, s. 14–15. Artikkelin verkkoversio.  (Arkistoitu – Internet Archive)

### Viitteet

1. ↑  Vianova news (2004), s. 14–15
2. ↑  Oulun asema-alueen rakennushistoriallinen selvitys (27.6.2003), Arkkitehtitoimisto Ark-Byroo
3. 1 2  Kaleva: Asemanseudun suojelu taas esille
4. ↑  Pohjois-Pohjanmaan ympäristökeskus 26.9.2005
5. ↑  Kaleva 27.2.2005, ja Arkkitehtiopiskelija 1/2006, s. 8-
6. ↑  STT 19.6.2007
7. ↑  Kaleva: Matkakeskuskaava nyt lainvoimainen
8. ↑  Jääskeläinen Consulting (2007)
9. ↑  Palmberg-Rakennus Oy (2007)

Aiheesta muualla
----------------

* CubiCasa.fi: Matkakeskuksen virtuaalimalli (Arkistoitu – Internet Archive)

Oulun liikenne ja logistiikka

|  |  |
| --- | --- |
| Liikenne | 
* Oulun liikenne
* Oulun seudun liikenne
* Potnapekka

 |
| Liikennekeskukset | 
* Kivisydän
* Oritkarin yhdistettyjen kuljetusten terminaali
* Oulun lentoasema
* Oulun asemakeskus
* Oulun rautatieasema
* Oulun satama
* Pikkaralan rautatieasema
* Toppilan rautatieasema
* Tuiran rautatieasema

 |
| Oulu kautta kulkevat tiet | 
* Valtatie 4
* Valtatie 20
* Valtatie 22
* Seututie 815
* Seututie 816
* Seututie 834
* Seututie 836
* Seututie 847
* Seututie 849
* Yhdystie 8300
* E8
* E75

 |
| Oulun kautta kulkevat rautatiet | 
* Pohjanmaan rata
* Oulu–Tornio-rata
* Oulu–Kontiomäki-rata

 |
| Katuja | 
* Aleksanterinkatu
* Isokatu
* Kauppurienkatu
* Kirkkokatu
* Pakkahuoneenkatu
* Rantakatu
* Rautatienkatu
* Saaristonkatu
* Torikatu
* Uusikatu
* Yliopistokatu

 |
| Sillat | 
* Erkkolan silta
* Kiskopolun silta
* Joutsensilta
* Möljän silta
* Rautasilta
* Sangin silta
* Tuiran sillat

 |
| Muut kaupungin sisäiset tiet | 
* Hetekyläntie
* Joloksentie
* Merikoskenkatu
* Raitotie
* Poikkimaantie
* Seututie 833
* Seututie 848
* Valtatie

 |